ni 


45155i 


Jara Noas 


DIRECTOR: OCTAVIAN GOGA 








ANUL IV Nr. 32 
12 AUGUST 1923 


În acest număr: O nedreptate de Octavian Goga; Cântec de lebădă, 
poezie de Camil Petrescu; „Liga Naţiunilor“ şi minoritățile de Moise Nicoară ; 
Sărutarea de lon Gorun; Contabilitatea publică de Oct. Prie; Regionaliștii 
culturali de Alexandru Hodoș; Criza germană de V. N. P.; Intre doui stăpâni 
de M. Rucăreanu; Cronica politică: Combinații de vacanţă de Joan Balint; Ga- 
zeta rimată: Retragerea la Bădăcini de Micul Zacht; Imsemnări: Mişcarea fas- 
cistă, D. Scotus Viator şi România, Adevărul istoric restabilit, Fuga dlui Octavian 
Goga, Ecouri dela Rășinari, D. Neugeboren nemulţumit, Șantajui „Adevărului“, >> 

Revista revistelor. 


CLUJ 
REDACŢIA ȘI ADMINISTRAŢIA : PIAȚA CUZA VODĂ NO. 16 


Un exemplar 8 Lei 


© BCUCIuj 





O nedreptate 


— Oprirea: congresului studenţesc — P 


Nu mă miră câtuș de puţin că fervenții apărători ai „drepturi- 
lor omului“ 'nu au nimic de zis. Gazetele lor, care se înduioșează 
până la lacrimi de câte ori consângenii dela Jilava refuză friptura sau 
Goldștein cu bomba dela Senat le strecoară răvașul lui, de astădată 
sunt în dulce unison: cu guvernul, aplaudă măsura draconică . ce sa 
luat sau tac mulcom și râd în pumni. 

Lumea românească însă nu-şi vede oglinda ei în presa de bule- 
vard și urmăreşte cu alte sentimente oprirea congresului studenţesc ce 
se proiectase la Cluj. Oamenii cinstiți, pentru cari problemele naţio- 
nale nu sunt marfă de vânzare, mau nici un motiv special de bucu- 
rie în fața acestei severități deplasate. Stângenirea libertăţii de întru- 
nire pe seama tinerimii noastre intelectuale pare ciudată, într'o vreme 
când răscolind interese foarte puţini patriotice fel de fel de adunări 
se țin lanţ și aruncă lozince subversive în opinia publică. A invoca 
deci în astfel de împrejurări ideia că studențimea universitară, ieşind 
din cadrul atribuţiilor ei, ar putea agita societatea cu credințe inopor- 
tune, e o justificare comodă lipsită de temei şi seriozitate. 

Scriu aceste rânduri povățuit de linişte şi judecată obiectivă. 

Nu fac parte din aceia care turbură bucuros atmosfera senină a 
băncilor: de studiu. Nici odată, nu mi-a trecut prin minte să aprob 
maniera detestabilă a atâtor demagogi ce-au 'angajat sufletele plăpânde 
ale studenţilor la fluctuații trecătoare de politică curentă. Am văzut 
totdeauna în Alma Mater un lăcaş de adăpost al muncii şi-al idea- 
lului care planează sus în sferele limpezi ale abstracțiunii. Pe cori- 
doarele universităţilor, de câte ori m-am strecurat «am resimțit un fior 
venit de departe din înălțimile siderale ale minţii pure și- am înţeles 
pretutindeni că vâltoarea 'de pe stradă e tot atât de nepotrivită între 
zidurile lor ca și subt cupola unei biserici. Pentru vremile normale 
ale unei societăţi ordonate mi-am dat seama că sgomotul profan al vieţii 
trebuie oprit la poarta bibliotecilor şi că preocupările de-afară sunt 

pentru laboratorii elemente turburătoare. Aceste convingeri mau făcut 
să detest pornirile ieftine ale tuturor iubitorilor de clamoare stwden- 
țească și să fiu stăpânit de sfială de câte ori tineri cu tâmplele fer- 
binţi de visuri îmi cer un cuvânt şi-un îndemn. 

Războiul de ieri, marele pedâgog al tuturor, mi-a arătat că la 
zile de mari sguduiri şi prefaceri intervin roluri noi şi în datoriri pe 
care actualitatea le împinge la supsafaţă. Câmpul de bătaie cu Heca- 
tombele. lui cerea sângele generos şi proaspăt al tinereții, singura che- 
zăşie de putere și de biruinţa. Continentul coborât în tranșee își sco- 
tea băieţii din camera de studiu şi-i trimitea ia marele examen al 
morţii. Din toate părțile isbucnea adevărul că pentru o operă de sa- 
criticiu şi pentru un avânt impetuos spre ideal se cer instinctele, Wma- 
ginația şi nervii de douăzeci de ani. De-aceia un val de tinereţe s'a 
revărsat peste omenire și în vreme ce batalioanele se înşiruiau; pe 
Ainia de foc, sălile universitare deveneau din ce în ce mai tăcute lăsând 
să se aştearnă praful pe rafturile de cărţi. En astfel de clipe, firește, 
suflarea aprinsă “a pătruns şi în universitățile românești. Tineretul 
nostru dela școală cu-o intuiţie sigură a sezizat problema de existență 
a neamuliii şi dela început a fost robit de măreţia ei. In anii de frä- 
;mântare ai neutralității, când opinia publică trebuia recontortată pe 
urma agitațiilor atâtor agenţi nemţești care mişunau în toate colțurile 
la “București stropind păcatul cu ploaie de aur, universitatea a fost 
un focar permanent de ridicare a moralului maselor și de propa- 
gandă neobosită pentru desrobirea Ardealului. In această perioadă 

„tulbure pe care ne-o reamintim atât de bine cu năvala cumpărătorilor 
de grâne şi de conștiințe românești, pe vremea când foarte nzulți vi- 
teji postumi ai politicei actuale pipăiau cu mintea găunoasă „și la 
dreapta şi la stânga“, pe când celebrul Giinther își compunea lista şi 
rozenthalii aveau mari slăbiciuni pentru mârca germană, studenții sti- 
gmatizău corupţia, mișcau toate fibrele societății cu revolta lor nobilă, 
erau o 'Dază stralucitoare de speranță Și ideal... Mulțimea şi- atunci 
ca şi astăzi îşi vedea de treabă, în încrucișarea de mici interese și 
porniri egoiste rodea metodic microbul duşman, se lansaw afaceri, se 
grâmădeau samsari și formidabile consilii de administrație: işi plimbau 
ispita lor, scormonind apetitul oamenilor politici. Mâinile însă și-atunci 
că şi astăzi, cu cât erau mai tinere cu atât erau mai curate şi în mij- 
Jocul” unui sgomot de tâig și de care în Bucureștii neutralității la sta- 
tuia lui Mihai Viteazul veghea totdeauna un mănunchiu de băieţandrii 
sbuciumaţi de cred'nţă.. 

in mijlocul acestei învălmășeli din pragul războiului nostru tinc- 
retul și cu deosebire studenții deia universități au fost cel mai preţios 
punct de razim al revendicărilor naţionale și puritanismul lor a exer- 
citat asupra lumii dela noi o influență binefăcâtoare de redeşteptare 
sutietească. Nu e de mirat deci, dacă în asemeni circonstanţe, toți câți 
propovăduiau datoria de sânge a României, ne-am apropiat cu drag 
de tinerii cărturari care ne dădeau și sensația nepri ihănită a unei si- 
guranțe morale și garanţia deplină că jertia de mâine îi va secera în 
primele rânduri. Mi-aduc aminte de pildă de tabloul mişcător al con-: 

gresului studențesc din luna August 1915, la Galaţi, unde părintele 
Lucaci împletea fulgere și implora binecuvântarea cerului pentru furtuna 
dorită de noi. Recitesc astăzi cuvintele ce mi le smulgeau miile de 
studenți; — „Diagi prieteni, frământaţi-vă ! Scuturaţi praful cărţilor și 
ieşiţi la larg! Fiţi elementul de purificare morală întro epocă de ma- 
terialism ruşinos, lăsaţi bătrânilor să păzească ei comoara înţelepciunii, 
să fie ei creerul neamului, voi sunteți pumnul acestui popor, care va 
trebui să lovească odată, dacă nu vrea să moară. Intro ţară în care 
cuminții se înmulțesc aşa de îngriiitor, faceţi-vă voi un titlu de glorie. 
din a asculta bătăile inimii. Numai așa veți avea pentru tâmplele că- 
runte de mai târziu o rază de lumină şi-o justificare superioară“. 

Războiul a venit în curând la noi şi mulţi din băieții care- și 
hotărîseră atunci viitorul congres la Cluj S'au oprit în drum pe veci 
în trecătorile munților pe cari le-au botezat cu sânge. Ei au răscum- 
părat cu oasele lor şi slava noastră proaspătă şi roadele biruinții. 

Pe vremea acestor grele încercări îmi închipuiam că rolul tine- 
retului se va schimba în ziua când pacea va reveni și goarna de luptă 
va înceta să sune. Câştigând o țară nouă de vastă suprafaţă, lovită 
de toate stigmatele străinismului copleşitor, studenţimea, îmi ziceam, 
va trebui să reintre iute și degrabă în bibliotecă, Ca să împlineașcă 
golurile celor morți şi mai ales să dea contribuţiile necesare pentru o 
civilizaţie la începuturile ei. Vedeam înființându:se cuiburi noi de 
cultură în provinciile desrobite, vedeam setea de lumină sbucnind cu 
patimă după veacuri de apăsare și mă gândeam că în câţiva. ani as- 
pectul intelectual al țării va primi o înfățișare schimbată. Așteptările 
au pornit să se realizeze din primele zile ale păcii. Poporul nostru 
care-a sângerat în mod neobișnuit pe câmpul de bătaie a priceput pe 
deaîntregul necesitatea unor largi îndrumări culturale şi zeci de mit 
s'au desprins din umbra satelor să treacă pe bâncile universitare. Mai 
mult! Acești tineri cari veneau din fața morţii și-au reluat frumuşel 
cărțile lor “cu liniște şi discreţie, înțelegându-și pe depli in menirea. Nici 
un chiot de triumf nu sa auzit din partea lor, nici o stăruitoare do- 
rință de-a se frământa mai departe în viața publică. Intro vreme când 
legionarii cehoslovaci se constituiau intrun partid politic, când tinerii 
luptători din Italia urzeau firele fascismului și cei din Franţa se agitau 
în mișcări similare, studențimea noastră din primii ani de după război 
a fost stăpânită numai de calmul problemelor profesionale... 

In acest timp însă, societatea şi mai ales cercurile conducătoare 
au pierdut aproape cu totul din vedere cele mai elementare interese 
ale generaţiei intelectuale de mâine. Idealismul cetelor de tineri smulşi 
în mare parte din ograda săracă a țăranilor năpăstuiţi sa lovit de 
realitatea aspră a prezentului. Copleșiţi de mizerie, de obicei lipsiţi de 
ocrotirea statului, ei s'au văzut în lupta grea a vieţii orfani și fără 
sprijin. Deodată cu părăsirea lor lumea dimprejur a început să uite 
repede morala austeră a tranşeelor și toate lozincele luptei de ieri. 
S'au ivit tot mai dese fenomene de destrămare a credinței, micii ne- 
gustori de toate nuanțele au năpădit arena, atmosfera s'a trivializat și 
însăşi ideia naţională a început să sufere dureroase eclipse. La toate 

acestea sa adăugat năvala străinilor ieșiți ca din pământ din toate 
colțurile și înfipți și la universităţi, bogaţi, rumeni şi îndrăzneți, înarmaţi 
cu toate avantagiile adăpostului de ieri și cu multele subtertugii ale 
inconștienții noastre de astăzi. 

In fața acestor situații tot mai înrăutățite instinctul tineretului 
cu orientarea lui fină şi sigură a început să simtă primejdia. Reacţi- 
unea sa pornit, ca un val țișnit din inima tuturora și-a coprins de- 
grabă miile de studenți. Ei au înțeles că nu sunt vremuri normale 
încă şi. că rolul lor de asanatori ai societăţii devine din nou actual. 
Ca și pe vremea neutralității politice de ieri, în neutralitatea morală 
de azi tineretul curat sa agită şi-şi strigă revolta. E o mare copilărie 
şi-o crasă ignoranță să se caute instigatori atunci când avem în faţă 
protestarea unanimă a unei generații întregi. Sunt ca şi „Copiii“ din 
romanul lui Turgenieff, ca și mișcările Germaniei tinere de pe vremea 
lui Fichte, scoase la suprafață de cauze multiple şi încetate numai 
atunci când obiectivul lor a fost atins. 'De-aceia agitația lor a tăiat 
unde tot mai largi mărindu-și proporţiile. Că sau lăsat prinși de exa- 
gerări uneori, că unele din lozincele ce-au lansat sunt discutabile, al- 
tele fără temei, e adevărat; în fond însă protestarea lorese brodează 
pe principiul demnităţii naţionale și-al curățeniei de suflet atât de ne- 
cesare şi tot mai nesocotite în zilele din urmă. 

lată de ce guvernul a făcut un act de mare: nedreptate şi de 
complectă nepricepere, când. cu-o simplă măsură de poliţie a lovit 
pătura cea mai onestă în năzuinţele ei, întro vreme când atâția ne- 
buni sunt îngăduiți să urle, pela -toate răspântiile şi-atâți amnestiați ai 
curților marțiale îşi plimbă slobozi zgomotoasa lor impertinență.. 

Că se bucură rozenthalii Și honigmanii nu mă mir, fiindcă ne- 
goaţele lor sunt strivite de oprobiu la aceste suflete cinstite, — dar 
mulțimea românească a înregistrat cu răceală brutalitatea. 

Intru cât mă privește, cu cât mai adânc caut să cântăresc stă- 
rile de azi cu atât mai mult văd că societatea noastră lipsită de dis- 
ciplina gândirii și sguduită adese de penibile perturbații morale, nu 
are decât să câştige pe urma corectivului de care o împărtășeşte miş- 
carea studenților universitari. 

De-aceia nu pot decât să repet în situația actuală cuvintele rostite 
odinioară: 

— „Tinerimea e resortul însuflețirii unui neam: termometrul spiri- 
tului de jertfă a societății. Zile ca cele de astăzi trebuie să-i arate 
înălțimea morală. Ințelepciunea politică, cumpătul diplomatic, tergiver- 
sările de culise şi alte vorbe mari din cambta de vechituri a neputin- 
tei, nu se cunosc încă la aceşti iluminaţi cu ochi aprinşi. Odată și 
odată, ei le vor primi deodată cu reumatismele, dar până atunci sîn- 
gele trebuie să fiarbă și credința să-şi ceară drepturile ei“ 

„Frământaţi-vă, deci, dragi prieteni“! 

„Deasupra sbuciumului vostru văd cum planează fiorul istoric 
al atâtor. generaţii de tineri cari au visat ca și voi căutând leac pen- 


tru durerile altora“. 
OCTAVIAN GOGA 

Cântec de lebădă 


Ne-am împăcat din nou... 

Şi privirile noastre-au obosit 
De darul târziului ecou, 

De noua și calda svârcolire luminoasă. 


Stăm -culcaţi- în iarba proaspătă și grasă, 
La marginea pădurii, i 

Şi privim tăcuți, printre ultimii copaci, 
Apusul. soarelui. ` 


De fapt totul privește-acum spre soare. 


Căci- printre trunchiurile umede. și negre, 
Astrul care moare, 

Cântă (cum poate) 

Muminând cu sânge și aur 

Dealuri verzi, 

Pădurile și cerul albastru: 

Un cântec fantastic de lebădă. 


Oh! Rochia ta aibă de muselin 

E prea ușoară, 

Pentru trupul modelat şi plin 
Pentru sufletele noastre împovărate. 

"-+''Dântecul de lebădă 

|n, (Printre copacii negrii) 
"A înceta, 

|! Şi-acum astrul, 

“Un cadavru roșu, rotund, 
|: Cade, 


E târziu. 
Pădurile au devenit aproape albastre... 
S'a făcut răcoare. 


De-acum se. va stinge și ce a întârziat în privirile noastre. 


Neliniștea. coboară fremătând în amândoi 
Sufietele tremură ca apele seara. 
Crește din lăuntru un surâs de moarte: 
Cine se va ridica — cel dintâi — dintre noi? 
i CAMIL PETRESCU 

„Liga Naţiunilor“ și minoritățile 


— In jurul unei vizite recente — 


. 
PE 


Călătoria prin Ardeal a celor trei delegați ai. „Ligei Națiunilor“, 
cari ne-au cercetat deunăzi, a dat naștere multor comentarii în presă. 
Printre acestea, am văzut făcându-și loc, tot mai insistent, o grosolană 
confuzie. Ar fi fost vorba, adică, despre o anchetă în toată regula la 
fața locului, probehil rezultatul plângerilor proprietari maghiari sau un 
ecou al broşurei „La lutte contre l absolutisme en Roumanie“ tipărită 
de către conducătorii partidului naţional, — și de pe urma ei „Liga Na- 
țiunilor“ ar avea să se dumirească acum asupra tratamentului la care 
sunt supuse minoritățile, etnice și politice, din România întregită. Am 
văzut așa dar şi de-o parte şi de alta framântându-se câteva zile de- 
arândul o sumă de imputări şi o legiune de speranţe. Un ziar româ- 
nesc a aruncat de pildă diui Sextil Pușcariu, unul dintre foștii noştri 
delegaţii la „Liga Naţiunilor“, învinuirea de dezertare dela datorie, 
distinsul profesor universitar uitând -să participe la o atât de impor- 
tantă anchetă. lar ziarele ungurești au ținut mereu încordată atenţia 
cetitorilor lor îngroșând cu dinadinsul fiecare mișcare înregistrată în 
jurul unor oaspeți atât de prețioșşi. 

Adevărul este cu desăvârşire altul şi stogu vizitei cu care am 
fost onorați trebuie căutat în altă parte. Mai întâi, e prea lesne de 
înțeles că România mar fi putut să admită un astfel de control, prin 
ochelari de excursionist, exercitat asupra politicei ei faţă de minorităţi. 
Ori câte răsfrângeri în afară ar avea mulțumirile acestora, oricâte a- 
peluri sar mai adresa către „Liga Naţiunilor“, nici un guvern român 
mar consimţi să primească un asemenea jicnito: amestec în treburile 
noastre interne. Dar, nici n'a fost vorba de așa ceva. Cei trei dele- 
gați ai „Ligei Naţiunilor“ n'au descins printre noi ca o comisiune de 
judecată, nau chemat în jurul lor pe suplicanţi cerându-le dovezi, n'au 
ascultat martori, mau studiat dosare și n'au încheiat procese verbale 
tainice, cari să conțină germenele unei sentințe viitoare. N'a fost 
nevoie specială, prin urmare, nici de reprezentantul României ca să 
dea lămuriri, să producă probe și să organizeze cum s'ar zice, apă- 
rarea împotriva obiecţiunilor ce sar ridica. Neavând nicio însărcinare 
oficială cu misiunea de a raporta „Ligei Naţiunilor“ despre chestiu- 

nile minoritare, — cum a scris zlari „Az Ujság“ din Cluj, — dnii 
Hoden, Ascarotte şi Colban mau întreprins altceva, decât un scurt 
popas prin câteva oraşe ardelene,, dorind să zunoască mai bine stă- 
rile dela noi. 

lată pentruce, totul sa redus la o agreabilă vizită, foarte in- 
structivă fără îndoială pentru distinșii oaspeți, dar consecinţa ei nu 
va fi, cum sa crezut şi sa afirmat, un raport înaintat pe masa pla- 
tonicului Tribunal al popoarelor. 


$ 
$ $ 


l Confuzia cu pricina s'a născut însă şi din altă parte, nu numai 
dintro insuficiență a aparatului informativ al presei noastre. Intreg: 
rostul „Ligei Naţiunilor“, în foarte multe locuri, e greşit înțeles. In 
special minoritățile de pretutindeni își închipuie că „Liga Naţiunilor“, 
„despre “care pomenesc atât de des, îndeplinește rolul unui for de 
judecată, chemat să reguleze raporturile dintre stat și minoritățile 
respective, păzind interesele celor din urmă şi impunâd “întrun cadru 
de obligaţiuni internaționale hotărîrile sale de primă și ultimă instanţă. 
Această concepție despre atribuţiile „Ligei Naţiunilor“ a dus și 
pe latifundiarii maghiari la Geneva, protestând împotriva exproprierii 
moșiilor lor din Ardeal. Contele Apponyi, care le-a fost acolo advocat, 
nădăjduia să obțină o sentință favorabilă tezei sale, în puterea căreia 
România să fie obligată să restitue foștilor lor proprietari, pământurile 
împărțite ţăranilor. „Liga Naţiunilor“ a ascultat pledoariile contelui 
Apponyi, dar nu sa gândit niciun moment să dea sentința care i sa 
cerut, ci sa mărginit să ia asupră-și roiul de amicală mediatoare 
pentru aplanarea neînțelegerei. Nici nu se putea altfel. Căci „Liga Na- 
țiunilor“ reprezintă numai această tendință de a oferi un teren neutru 
pentru înlăturarea tuturor neînțelegerilor pricinuite de situația mino- 
rităților. 
Dorinţa de a păzi actuala orânduire a stărilor din uropa nu e 


împărtășită, în chip firesc, de cei învinşi. Popoarele învingătoare însă, 


caşi cele neutre, urmărite de spectrul unei viitoare conflagraţiuni, şi-au 
întemeiat toată politica lor de pace pe consolidarea definitivă a gra- 
nițelor actuale dintre țări. Nimic nu pare mai firesc deci, decât grija, 
necontenit manifestată, față de orice împrejurare care ar putea să 
constitue un nou motiv de conflict între state. Problema minorităţilor 
se înfăţişează, desigur, ca unul din cele rnai puternice surse de ne- 
liniște europeană, și aspectele ei sunt cu atât mai- îngrijitoare cu cât 
unele din aceste fărâme de naționalități cred că pot să-şi îndrepte privirile 
spre ţara lor de origine. „Liga Naţiunilor“ și-a luat! asupra ei tocmai 
această sarcină, de a anihila tendinţele iredentiste și de a canaliza în 
tăgașul unor intervenţii mijlocitoare încercările minorităţilor de a găsi 
un sprijin dincolo de hotare. în acest chip e privită, se înţelege și 
situația minorităței maghiare din România. Sunt și aici speranțe cari 
se apleacă să asculte cuvântul venit dela Budapesta, și sunt apoi în- 
demiuri de rezistență, care vin de dincolo de Tisa. Legătura aceasta, 
care încearcă să se înoade -turburătoare pe deasupra hotarelor, „Liga 

Naţiunilor“ urmăreşte s'o înlocuiască printr'o alta mai normală, care 
asigură limpezirea raporturilor dintre stat și minorități, prin intermediul 
unei cuprinzătoare asociaţiuni internaţionale. 


* 
* * 


Nefiind „Liga Națiunilor“ o supremă instanță de judecată, za- 
darnic aşteaptă unii sentinţele ei, și în mod necugetat vor alţii să ne 
treacă pe dinainte perspectiva unor descinderi cercetătoare. Problema 
minorităților rămâne şi mai departe o problemă internă a fiecărui stat, 
în cuprinsul căruia vechile orânduiri politice au înglobat frânturi de 
neamuri străine. Amestecul din afară ar fi o evidentă știrbire a suve- 
ranităţei naţionale. Controlul, o umilință pe care nimeni n'ar putea so 
accepte. Incercarea de a impune soluții, o hotărîre fără sancțiuni. 

Cei trei delegați ai „Ligei Naţiunilor“, cari au întreprins de cu- 
rând un scurt înconjur în Ardeal mau venit prin urmare, nici să an- 
cheteze şi nici să raporteze; einu puteau să aibă o asemenea misiune, 
de vreme ce însăş „Liga Naţiunilor“, ai cărei“ funcționari sunt, urmă- 
reşte cu totul altă țintă decât aceea care i se atribuie. Știm că există 
o concepţie, de origine foarte proaspătă, a apelului la străinătate. Am 
văzut-o apărând chiar în frământările dintre partidele noastre politice. 
Am surprins-o până și în anumite revendicări, de natură cu totul per- 
sonală, a unor înalte feţe bisericeşti din clerul românesc. 

Nu e de mirare, că minoritățile dela noi o iau cu mult înainte 
pe acest drum, pomenind despre „Liga Naţiunilor“ ca despre o împăr- 
țitoare providenţială a dreptăţei și intrând într'o febrilă agitaţie ori de 
câte ori un foarte simpatic publicist olandez sau spaniot se află în 
trecere spre Halmei. Toată frământarea aceasta este însă inutilă. Le- 
găturile noastre cu minoritățile tot aci, între noi, se vor lămuri. lar 
sinceritatea acestor legături va fi cu atât mai evidentă, cu cât ochii 
concetăţenilor de altă naţionalitate se vor îndrepta mai rar în afară 
și cu cât urechea lor va asculta mai puțin sugestiunile unor planuri 


de revanșă. E 
MOISE NICOARA 

Sărutarea 


Asista-vom oare la moartea sărutării ?... 

De când știința a descoperit că o mulțime de boale, și dintre 
cele mai primejdioase, se datoresc unor organisme microscopice, a 
căror transmitere dela om la om se poate face în cele mai variate 
chipuri şi pe cele mai variate căi (ca să nu zicem a-variate, ar adăoga 
numai decât un calamburgiu) prin aer sau prin apă, prin muște sau 
“țânțari, prin rufărie sau îmbrăcăminte, prin praf sau prin alune prăjite, 
prin nuci noui sau prin pastramă veche, — dar mai ales prin atin- 
gere directă, — de atunci au ieșit la iveală şi o sumedenie de noui 
regule şi sfaturi igienice, dintre cari pentru unele se fac adevărate 
campanii sau cruciade în toată forma. Toate acestea ca să ne ferim 
de duşmanul invizibil, căci dacă odată a pus stăpânire pe noi, atunci 
lupta împotriva lui e tot așa de grea astăzi ca şi mai mult, — și con- 
solaţia poate să rămână mai mult numai atâta, că pe când odinioară 
lumea murea și nu ştia de ce, acuma în “sfârşit își poate cunoaște 
cauza şi explicaţia morții. 

Aşa dară: să ne desinfectăm iamai mâinile, gura. Să ne vac- 
cinăm. Să nu dăm mâna cu suspecți. Să evităm aglomerațiile. In sfârşit, 
acum în urmă, — Să nu mai sărutăm! 

Toate ca toate. Dar eu cred că acela care mai întâi a venit să 

adaoge și acest din urmă percept igienic la şirul lor destul de lung 
şi până atuncea, trebue să fi fost un om cam puţin expus la primejdia 
de a fi contaminat din partea cuiva pe o astfel de cale, — trebuie să 
fi fost un... om urât. 
Astfel, orbii vor găsi întotdeauna inconveniente lumini, surzii vor 
fi contra muzicei și babele contra amorului, — dar în toate aceste ma- 
nifestații ori cine va putea bănui ori când, și adesea va putea recu- 
noaște regretul, — şi apoi, bine înțeles, nițeluş și invidia. 

Să nu mai sărutăm! — Ușor de zis pentru. aceia la ale căror să- 
rutări: nimeni nu râvnește şi cari, dânşii, în zadar ar râvni la săru- 


tările altora... 

Dar greu, cu neputinţă, să ceri o astfel de renunțare, o astfel de 
resemnare îrumuseților și tinereţii exuberânde, sau chiar unor duioșii 
părintești sau frățesti, sau filiale... Niciodată acestea nu vor fi ascultă- 
toare unei asemenea opreliști, cu oricâtă sperietură ar împresuta-o 
excesivii igienişti. 

A zis un mare scriitor satiric că râsul este propriu omului, 'alte 
ființe necunoscându-l. S'ar putea adăoga şi fără nici o satiră, că pro- 
prie omului, şi numai lui, este şi sărutarea. De unde o fi venind! ea, 
cine Va învățat sau ce l'a îndemnat pe om la o astfel de manifestare 
a prea-plinului sentimentelor sale de iubire, sau și de venerațiune, în 
care în definitiv intră ca temelie iarăș iubirea, — aceasta e o intre- 
bare fără desiegare. Dar evident trebuie să fie pentru oricine că, a 
iua omului sărutarea, ar fi a-i reduce ceva din însăși ființa lui sufle- 
tească, —- ar fi tot atât, sau poate și mai mult, ca de pildă dacă i-ai 
lua râsul, sau plânsul. 

Mai mult, căci în nici una din manifestările exterioare ale sen- 
timentelor omenești nu este în acelaș timp mai mult simbol, ca în 
sărutare. Este o îmbrățişare a buzelor, care parcă vrea să cuprindă 
însuși sufletul şi să-l strângă, — este imaginea inimelor ce se ating 
şi se încleștează împreună. 

Ei da, e adevărat că se și profanează uneori acest simbol ce ar 
trebui să rămână pururea sfânt, ca o slujbă divină ce nu se rostește 
orișicând şi pe toate cărările. mi-l face în 
deosebi obiceiul prea întins la noi, la orăşeni, ca la orişice ocazie de 
nimica, bărbaţii între dânșii să se pupe în bot. Dacă unul a fost două 
săptămâni în vilegiatură. la Periş și sa întors în Capitală, sau dacă 
vine dela Paris sau din o plimbare la Capul Nord, indiferent: îl vezi 
reprezindu-se ca un apucat, la oameni nebănuitori, de pe stradă, de 





prin cafenele -- cunoștințele lui, bineînțeles, — şi una-două foc-foc... 
E desgustător. 
Tot așa, mania de a săruta copiii e hotărât de osândit, — și 


nu numai din consideraţii igienice. Nu poate să fie un copilaș niţel 
mai curățel, fără ca toţi unchii, mătuşile şi chiar persoane cu totul 
străine să nu se arunce asupra lui: — „Ce copil drăguţ!“ -— şi dă-i, 
şi linge-l, și pe un obraz şi pe altul... Spre a feri pe aceste victime 
nevinovate “de atâtea manifestări de dragoste intempestivă, sa propus 
ca pe panglicele pălăriilor sau bonetelor copiilor să se tipărească cu 
litere de foc inscripția: „Nu mă sărutați..“ Injoncţiunea ar avea poate 
și o mică nuanță de caraghioslâc... Dar eu, dac'aș fi copil şi aş avea 
o astfel de șapcă, maş saluta Doamne fereşte sluțeniile, ori cât de 
respectabile sau venerabile, însă dac'aș întâlni o faţă . simpatică, dră- 
guță, tot nu mar lăsa inima să o sfidez cu inscripţia de pe panglică, 
ci mi-aş scoate grabnic şapca până la pământ, — sau cel puţin aș 
saluta milităreşte așa, ca să ascund cu două degete primele două cu- 
vintele ale inscripției. 

Nu trebuie să fim risipitori cu lucrurile cari ținem să aibă pièl: 
— acesta este un precept de când e lumea, și pe care trebuie să-l 
aplicăm și când e vorba de sărutare. Dar cât pentru suprimarea ei? 

să ne ierte microbii; ori cât ei ne vor putea omori pe noi, sau ru- 
dele, sau prietenii noștri, — sărutarea însă nu o vor putea ucide; — 
un microb de o astiel de virulență nu Sa născut încă, şi nici nu se 
va naște, de cât atunci când, mai întâiu, va fi murit iubirea. — lubi- 
rea însă nu moare. 

Dacă e vorba de desființare, da, am mai înţelege și am dori chiar 
să se desființeze sărutarea ipocrită, sărutarea tocmită a hocitoartior 
sau bocitorilor, ori sărutarea aceea căreia luda cel fără de lege i-a 
dat numele lui blestemat... Dar, vai! nici acestea nu se vor putea. 
desființa, căci tot ce este bun înalt şi sublim pe lumea aceasta, se 
plăteşte şi cu putinţa, de toată clipa, a contrafacerii. 

Vom rămânea cu sărutarea, sau sărutarea va rămânea cu noi. Și 
aceasta cu toate că vom şti bine — nu era nevoie, pentru a ne con- 
vinge, de atâta lux de dovezi câte se zice că ar îi grămădit în ace- 
astă privință faimosul doctor Diihrsen din Hamburg — vom ştie bine 
că foarte cu adevărat prin sărutare se pot transmite tot felul de mic- 
robi și in lipsa altora, în tot cazul microbii. . dragostei, poate nu cei. 
mai puţin primejdioşi. 

Vom brava pericolul cu toții; nu dè geaba atâția poeți au oferit 
de atâtea ori însăși viața lor jertfă în schimbul unei sărutări a iubitei! 
De la cei mai talentaţi Și inspirați, dela genii până la cârpaei — toți, 
toți au cântat sărutarea. Au cântat-o anticii, medievalii și modernii, 
— compozitorii muzicali din toate timpurile au îmbrăcat cuvintele 
de foc în melodii sublime, — artiști pictori și sculptori au idealizat-o 
în linii, în culori sau în marmoră... Nemuritoarea! 

Și inspiraţia cea mai înaltă, ca şi naivitatea cea mai adorabilă, 
în definitiv au ajuns la aceeași încheiare popularizată prin „micul Dor 
al inimei“ cu faimoasele versuri prost cioplite dar bine simţite: 


Aş vrea o sărutare, 
Șapoi să mor, să mor]... 

— Gluma la o parte. De boale sau de istovire, va pieri odată 
lumea întreagă, — și va pieri dimpreună cu „microbii. Dar dacă, un- 
deva, va îi să mai 'supraveţuiască ceva din amintirea vieței acesteia 
pământești şi omenești, — va fi, de, sigur sărutarea care va “pluti peste 
toate... Ea va fi cea din urmă care-și va lua sborul, dintre toate po- 
doabele sufletului omenesc, — și va “trăi mai departe, acolo, în pul- 


berea de stele. 
ION GORUN 

Contabilitatea publică 


A fost odată o vreme când angajaţii. publici îşi primiau lefurile 
lor la zi întâi a fiecărei luni. Aceasta se făcea cu o preciziune, care 
ma dat nici o singură dată greş, nici chiar pe vremea viforoasă dela 
sfârşitul anului 1918, când revoluţia bântuia dela un cap al Transil- 
vaniei la celălalt. Nam încercat pe atunci, să deslușşim secretul unei 
asemenea preciziuni, fiindcă nu am fost niciodată ispitiţi de gândul 
că vom experimenta și laturea cealaltă: când o să vină zi întâi, dar 
mor să vină plăţile. 

Cu atât mai nedumeriţi am fost, când într'o bună zi ni se spunea: 
Intreagă administraţia tinanciară din Transilvania este învechită şi nu 
corespunde nici cerințelor celor mai elementare, iar contabilitatea pu- 
blică greşeşte chiar impotriva principiului care stă la baza acestei 
contabilități, și care se cuprinde în cuvintele: Statul e singurul inca- 
sator şi singurul plătitor. 

Cei cari ascultau propaganda aceasta pentru o nouă contabilitate 
de stat, nu puteau să nu primească cu satisfacție principiul de mai sus, 
Unii îşi făceau chiar iluzii și apreciau situația în legătură cu înstă- 
pânirea unui nou principiu de dreptate socială pe aceste plaiuri şi se 
gândeau la o repartizare mai proporţionată şi mai echitabilă a bunurilor 
publice, alții cari au gemut aici sub povara atâtor dări speciale, ale 
aruncurilor comunale şi județene, cari de multe ori nu erau în nici-o 
proporție cu capacitatea contribuabilului de a plăti, credeau că sa 
sfârşit cu timpurile când vedeau comune înzestrate cu averi infinite 
de păduri și pământuri, iar alătrea de aceste, zăceau satele românești 
împlinindu- și nevoile din punga cetățenilor. Credeau atunci oamenii 
că o să vină statul, care încasează dela toți, și va repartiza după buna 
dreptate pentru toţi, fără ca această repartizare să apese prea mult 
umerii unora, iar pe alții să-i scutească de orice jertfă. 

Dar principiul ca orice principiu, exprimă întotdeauna numai 
maximul de aspiraţiuni şi dorinţi înspre bine. Altcum e însă principiul 
când îl pui în aplicare. Să luăm de pildă școlile statului. Alegem 


1021 
© BCUCIuj 


exemplul acesta, fiindcă zicând: şcoala statului, vizăm pe proprietarul 
ei, care este statul, și care în calitatea aceasta are față de școala sa 
o seamă de- îndatoriri. După vechiul principiu întreținerea acestor școli 
privia exclusiv pe stat. Fiecare școală îşi făcea la timp proectul de 
cheltueli și venituri, care censurat și verificat se introducea în bugetul 
general al statului, urmând ca după formalitățile prescrise, să servească 
la întreţinerea şcoalei pe timpul anului bugetar. 

Astăzi situaţia sa schimbat. Statul supoită cheltuelile personale 
ale corpului didactic, iar cheltuelile materiale, — încălzit, luminat, re- 
parat, aranjament, curățit, — cad în sarcina băeţilor de școală. În 
punctul acesta statul contribue cu câte un mic ajutor, care corăspunde la 
proporţii de circa 10%, din totalul trebuințelor. Astfel, dacă o şcoală 
are nevoie de 200 mii lei pentru cheltueli şi materiale, statul ofere ge- 
neros 20 mii lei, lăsând restul în sarcina eforiilor şcolare, cari să-l 
stoarcă de unde vor putea. 

Și cum aceste eforii sunt compuse din părinții elevilor, aceștia 
se fac Juntre-punte, ca să scoată cele 180 mii cari lipsesc, ca nu 
cumva şcoala. din lipsă de foc sau aranjament să stagneze, iar copiii 
lor să-și piardă anul în pustiu. 

Eforia statoreşte deci banii şcoalei la o sumă, pe care azi mâine 
numai preafericiții îmbogăţiți de războiu o vor putea plăti. Această 
sumă variază după ținut, şi suma de 1000 lei este poate cea mai mo- 
destă care se cere băiatului la şcoală. In afară de aceste sume, se 
mai pun adevărate impozite, statorite după capabilitatea părinţilor, cari 
opt ani de zile cât ţine liceul, stau sub povara lor. 

In fața acestor invazii de mâini întinse, cum vor mai putea răzbi: 
bietul funcționar, micul meseriaş, țăranul, să contribue la şcoala de 
băeți şi la cea de fete, la liceu, la şcoala normală sau şcoala profe- 
sională, unde îşi 2u copiii resfiraţi ? Şi cum mo să rămână acasă rând 
pe rând băeții buni, dar săraci, cari daci cu mari sforțâri au supor- 
tat povara aceasta de contribuţii un an doi, la al treilea simte cum 
sucombă păfinţii sub sarcina uriaşe ? 

In fața acestei situații mă întreb cum stăm cu principiul singu- 
rului incasator şi a singurului plătitor, care ar îi să fie statul? In ca- 
zul de față mai este un incasator, mai strașnic decât statul, dar fără 
nici O responsabilitate. Căci etoria școlară nu are nici o responsabili- 
tate. Dacă însă comuna, din lipsa de orice venit mar putea să ofere 
nici lemne şi nici mobilier, iar părinţii elevilor sar vedea puși în im- 
posibilitate de a întreține singuri şcoala, cine ar răspunde pentru o 
eventuală închřdere a aceleia ? Vechiul sistem ‚admitea în cazuri a-na 
loge impunerea unei contribuţii generale, pe toți locuitorii din comună, 
indiferent dacă au copii la şcoală sau nu, „Singurul incasator“ de as- 
tăzi face tot așa, dar la plată lasă cea mai mare parte în sarcina părinţilor 
cu capii de şcoală. Unde este echitatea în procedura aceasta? Și cum 
o să se susțină astfel școala și propaganda culturală tocmai în tinu- 
turile cari o reclamă mai mult? 

Vor fi comune, cari vor putea suporta şi impozitul acesta spe- 
cial, fiindcă nu-l vor acoperi din contribuţie publică, ci din veniturile 

ce le au din averile lor imobiliare. Dar comunele românești, cari n'au 
altceva decât banul din buzunarul contribuabilului, pe care eforiile 
cearcă să'l scoată cu toate mijloacele, sunt în punctul acesta nedreptă- 
tite. Şi dacă cultura și școalele sunt cele mai mari binefaceri a ome- 
nimei, schimbul ce i se cere omului pentru el face ca să sature pe 
creştini de astfel de binefaceri. 

Statul, care are așa frumoase principii de adepiiiisăcație care în- 
casează singur pentru ca tot singur să plătească după o dreaptă re- 
partizare şi în măsura nevoilor culturale a cetățenilor, altcum apre- 
ciază înălțimea ideii de unde se spun aceste învățături, și altcum este 
realitatea, cruda realitate, care le dă fiinţă. lar când statul aplică rău 
un principiu. părinții copiilor de școală sunt ceice plătesc în bani, 
în colecte, în contribuții aceste deraieri dela principiu. 

Ce să mai zicem de comunele, cari nu au nici un venit pentru 
întreținerea școalelor și cărora astfel li se închide orice perspectivă 
de avânt? Adevărat, că vechea contabilitate de stat atât de invinuită, 
mai avea şi păcatul de a fi descentralizată, în schimb însă a ştiut 
asigura existența la tot ce vedeţi că este, ba'a asigurat şi avântul, 
care astăzi nu mai este 

Nu știu unde poate fi greşala? In sistem, sau în oameni? Dar 
undeva este, căci principiul e bun. Nu ar strica dacă cei chemați, 
ar căuta puţin cauzele acestei insuficiențe. Aceasta fiindcă sun- 
tem în anul al patrulea de viață normală, când bunul simț repugnă 
orice sistem care, față de trecut, ar înseamnă uu regres. 

OCTAVIAN PRIE 

Regionaliștii cu:turali 


— În jurul alegerilor deia „Asociaţie“ — 


Convorbirea am auzil-c cuunăzi, la un colț de gară, între două 
trenuri... Un cunosc:t scandalagiu de profesie al partidului naţional 
primea, se v«u-, ordine urgente “dela unul din numerușii fruntaşi ai 
comitetui ui executiv dela Cluj. Atent și grav, agentul cu pricina 
asculta cu supunere instrucțiile, cărora „şeful“ se “trudea să le dea o 
formuiă cât mai lămurită. Am crezut, cum ar fi crezut oricine, că e 
vorba de o nouă alegere parţială, în vederea căreia se luau toate 
măs rile strategice, dictate de speciala practică electorală. Cuvintele 
răziețe cari ajungeau până la mine: „alegere“, „interesele partidului“, 
„să veniţi cu toţii la vot“ -— îmi întăreau prima impresie. Aşteptam 
numai, ca o confirmare, gestul clasic al patronului care duce încet mâna 
în buzunarul dinăuntru al hainei și apoi pe acela, tot atât de consacrat, 
al întreținutului care primeşte, discret, o palpabilă infuziune de curaj 
cetățenesc. Scena s'a desfăşurat după program, dar când cei doui distinşi 
oameni politici erau pe punctul de a se despărţi, am constatat că 
diagnosticul fusese greşit. Nu era la orizont nicio alegere parțială. 
Conciliabulul avusese alt scop. O altă alegere preocupă pe fericiţii 
noștri adversari: e alegerea de președinte al „Asociaţiei“ din Sibiu. 
Forţele combative ale partidului nu se mai mobilizează de data aceasta 
în folosul politicei, ci în folosul culturei. Oamenii dlui luliu Maniu 
opresc trecătorii pe stradă, se așează la mesele consumatorilor prin 
restaurante, asaltează lumea prin vagoane, fac vizite de politeţe la 
domiciliu, scriu lungi scrisori călduroase, implorând pe toți prietenii 
şi pe toți partizanii să vină la adunarea generală a „Asociaţiei“: — 
„La 28 August la Timișoara, și să nu cumva să lipsească cineva“! 

intreg arsenalul luptelor decisive a fost răscolit, cuvinte de ordine și 
porunci scurte circulă dela om la om printre cei o sută ai celebrului 
sinedriu, și fruntașii au îmbrăcat uniforma de campanie... 

Pentru ce atât derani, şi pentruce atâtea emoții? Cultura română 
e în pericol? Se va petrece, la Timișoara, un mare eveniment naţional ? 
E întradevăr, cu acest prilej, existența partidului amenințată ? Trece 
ţara printrun moment de grea cumpănă ? 

$ + $ 

Nimic din toate acestea. Hustrele figuri ale atacurilor cu gaze 
asfixiante, triştii eroi ai „tiribombelor“ din sala „Dacia“, şi asurzitorii 
specialişti ai încăerărilor din jurul urnelor, toți au sărit la glasul de 
trâmbiță al disciplinei de partid ca să salveze candidatura d-lui Vasile 
Goldiş la prezidenţia „Asociaţiei pentru cultura poporului român“, a 
cărei adunare generală se va ţine la Timișoara, la sfârșitul lunei acesteia, 
în ziua de sfânta Maria. Atâta grije pentru triumful candidatului scos 
din pălărie la clubul „Majestic“ e cu adevărat emoţionantă. Solida- 
ritatea a mers atât de departe, încât chiar o personalitate de talia d-lui 
Sexti! Pușcariu, care e întradevăr unul din cei mai străluciți slujitori 
ai scrisului românesc și care n'a făcut niciodată politică de partid, sa 
pomenit atacat cu violenţă de „Patria“ părintelui Agârbiceanu (scriitor 
român şi el, după cum se ştie) numai pentru îndrăsneala pe care ci- 
neva a avut-o, — mi se pare d. Vasile Bogrea, — de a-i propune can- 
didatura pentru prezidenția „Asociaţiei“. 

Anul trecut, ne aducem aminte cum s'au petrecut lucrurile. O 
seamă de intelectuali ardeleni, dintre cei puțini cari n'au nevoie de 
consacrarea d-lui Romul Boilă pentru a merita acest titlu, ʻau crezut 
de data aceasta că personalitatea cea mai chemată să ia în mâinile 
sale destinele „Asociaţiei, pentru a-i da o infuzie de viaţă nouă și 
pentru a o introduce în cercuri cât mai largi, — era d. Nicolae lorga. 
|deea fusese lansată de aici, din paginile „7ărei Noastre“ şi găsise 
foarte mulți susținători acolo la Sibiu, cu prilejul adunărei generale. 
Conducătorii partidului naţional mau isbutit să vadă însă în candidatura 
d-lui Nicolae lorga decât o „intrigă a d-lui Octavian Goga“, deşi toată 
lumea ştia că nicio legătură de acest fel nu exista, și nu există, între 
directorul acestei reviste şi fostul președinte al Camerei de pe vremea 
guvernului Vaida; şi lupta s'a încins cu liniștită siguranță de sine de-o 
parte, cu trivială 'vociferare de partea, cealaltă. Cetele de zurbagii, în 
frunte cu celebrul dr. Aurel Dobrescii, această necontestată bijuterie a 
literaturei pentru slujnici gesticulau amenințătoare, ca în zilele de or- 
dinară agitaţie în jurul localurilor de vot, statete circulau misterioase, în 
pas alergătnr, pumni se ridicau ameninţători şi laşi în aer, și se făcuse 
o zarvă mare în jurul lozincei: „CU niciun preț să nu cadă Goldiș!“ 

Pentruce „să nu cadă Goldiș“ cu niciun preţ, față de d! Nicolae 
Iorga, mar fi reușit să explice nimeni. Poate ca o mângăiere pentru 
cealaltă întrecere, dela prezidenția Camerei, unde d! Vasile Goldiș 
fusese biruit. Poate pentru meritele: naționale ale fostului profesor dela 

liceul din Braşov, autorul unui admirabil manual de istorie în care 
Mihai-Viteazul e zugrăvit ca un tâlhar, pângăritor al sfântului pământ. 
unguresc al Ardealului. Poate pentru extraordinarele servicii sufleteşti 
pe cari amicul dlui Al. Constantinescu le-a adus ţării în calitatea sa 
de membru în consiliul de administraţie al „Băncei românești“. Poate 
pentru toate aceste trei motive laolaltă.. 

Căderea dlui Vasile Goldiș, prezintată atunci, în chip stupid, de 
amicii săi ca o înfrângere a demnităței provinciale ardelenești, n'a fost 
evitată decât prin intervenţia dlui luliu Maniu. Şeful partidului națio- 
nal, cu rarile sale calități de hotărâre şi energie, are totdeauna soluția 
care împacă repede, soluția minunată și simplă, soluția la care nu se 
gândeşte nimeni. in semn de doliu pentru Andrei Bârseanu (în amin- 
tirea căruia probabil, garda părintelui Man din Gherla urlase o zi în- 
treagă, pe chestie de regulament) alegerea sa amânat cu un an. Des- 
tinele „Asociaţiei“ au rămas în mâinile sigure și pricepute ale dlui dr. 
Octavian Rusu, avocatul băncei „Albina“ din Sibiu. 

lată însă, că anul de înteregn a trecut, şi suntem din nou în 
preajma adunărei generale a „Asociaţiei“. DI Vasile Goldiș are, se în- 
țelege, tot atâtea titluri pentru a ocupa demnitatea de preşedinte al 
bătrânei societăți culturale, câte avea şi anul trecut. Prin urmare, par- 
tidul naţional își strânge din nou mercenarii și porneşte să vâneze un 
mic „succes“ local pentru biata firmă, bătută de atâtea vânturi rele. 
E, după cât se pare, o concepţie strâmbă, care priveşte orice eveni- 
ment prin prisma intereselor de tarabă şi care sa înstăpânit aproape 
pe toată suprafața partidului naţional. Regionaliștii din politică, de- 
zinteresându-se de curentele de gândire din restul țărei și refuzând 
o colaborare sinceră cu propriii lor frați din alte ținuturi, sunt regiona- 
lişti și pe terenul cultural, unde unitatea de simțire şi de năzuinți nu 
mai e o formulă rece şi practică ci un principiu “fundamental de viaţă, 
cald şi viu în inimele tuturor. Totuş, adunate de curând la sfat în 
Sibiu, în îngustimea lor de spirit celebrităţile locale, au fost în stare să 
găsească, amintindu-și de candidatura de” anul trecuta dlui N. lorga, 
inteligenta interjecţie” retrospectivă: „Au vrut să ne ia Asociaţia!“ in- 
țelegeți cum devine cazul: dl N. lorga nu mai era, de data acesta, de- 
cât infamul „regăţean“ pornit pe pricopseală dincoace de Turnu- Roşu, 
venit să uzurpe vechile, imprescriptibilele drepturi, ale incomparabiluiui 
titan al culturei române: dl Vasile Goldiș. 


o% 
* * 


Ne aşteptam ca partidul național să repete jocul de-acum un an. 
Când scriem aceste rânduri, nu cunoaştem încă numele celor, cari vor 
primi să-şi pună în cumpănă meritele lor cu ale dlui Vasile Goldiș. 
Noi nu opunem aici nici o candidatură de partid; nici chiar pe aceea a dlui 
Octavian Goga, despre care scrie foarte bine informatul nostru confrate, d. 
N. Sloimzohn dela „Lupta“. În orice caz, credem și acum caşi anul 
trecut, că „Asociaţia“ din Sibiu are alt rost decât acela al unei tram- 
buline politice, și că acest venerabil așezământ de cultură, unde e de 

așteptat un nou avânt vital, nu poate fi transformat într'o sucursală a 
fabricei „Renner“ din Cluj. 

Am dori și de data aceasta, ca în fruntea „Asociaţiei“ să fie ales 
un om de muncă și de cinste, apărat de pătimașul: venin care roade, 

i așa, solidaritatea sufletului românesc. Un om al cărţei şi al faptei. 
n om care să reprezinte desăvârşita unitate culturală: spre care tindem. 

El nu Sar gândi să-şi adune clientela politică în jurul despărță- 
mintelor din provincie ale „Asociaţiei“, mar face o platformă pentru 
ambițiile sale din demnitatea pe care ar ocupa-o şi war picura în 
cupa curată a sufletului românesc otrava detestabilă a sectarismului. 

Pentru reușita lui vom adăuga și noi cuvântul nostru, — dacă 
vom avea prilejul. Căci, aşa cum se plănuiește alegerea dela Timișoara, 
cu năvala brutalăa egenților electorali, cu toba reclamei bătută în re- 
dacţia „Patriei“, cu scormonirea atâtor animozităţi, transpuse întrun 
teren care ar fi putut rămâne virgin, ne temem foarte mult că rezul- 
tatul final va fi o slăbire regretabilă a interesului care începuse din 
nou să prindă putere în jurul „Asociaţiei“. ; 

Discordia care bântuie acum în viața publică, sar putea înlătura 
din viața culturală a Ardealului. Dar, va fi înțeleasă această necesitate 
organică a propăşirei noastre spirituale ? 

ALEXANDRU HODOȘ 

Criza. germană 


A trecut o jumătate de an, .de când prin faptul ocupaţiunea 
Ruhr-ului din partea franco-belgienilor, s'a deschis al doilea capitol 
al marelui răsboiu. L'am putea numi, fără a turna amărăciunea unei 
glume, răsboiul păcii. 

Se adeverește astfel din nou, că sau înșelat tofi cei cari neso- 
coteau timpul. Optimismul a cântărit preg greu. Popoare mari, cele 
două mai mari popoare ale Europei continentale, își măsoară și de 
astădată puterile în încleștarea desnădăjduită a luptei. Intre Franţa şi 
Germania se desfășoară azi ceva mai mult decât ultimul act al trage- 
diei de eri. Privind cu pătrundere, vom înțelege că el. este totdeodată 
și cel dintâiu al aceleia de mâine. Cum se putea, deci, termina o ase- 
menea luptă mai curând? Soiţii s'au aruncat; ce-i drept, balanţa înclină 
astăzi în mod hotărât pe partea aliaților de eri. De partea lor stă tabla 
valorilor actuale, şi de partea lor stă şi dreptatea, astfel cum a con- 
sfințit-o actul dela Versailles. Cu toate acestea, lupta nu e încă înche- 
iată în folosul lor. Sfârşitul se apropie, căci untdelemnul se sfârșește 
în candela slabă a Germaniei. Au trecut însă şase luni. Și în întu- 
nericul care, dincolo de Rhin şi dincolo de Ruhr, acoperă zarea lwmei ` 
germanice, cu greu putem desluși adevărul. Care va fi oare pentru ea 
ziua de mâine? Fi-va o înviere binefăcătoare după un somn greu, sau 
dimpotrivă fi-va o dureroasă trezire la o realitate ascunsă de minciuna . 
unei generațiuni mediocre față de greutatea timpului? lată ceeace zi 
„am încerca să rupem din nelămurirea care ne apasă. 


* 
* x 


Pentru acei, cari mai târziu vor încerca șă întipărească pentru 
istorie nota caracteristică a acestui răsboiu al păcii, formula rezistenței 
pasive va fi cea mai fericită. In forma ei lapidară, această formulă ne 
evoacă totul. Prin prisma ei, zărim o întreagă naţiune de 60 milioane 
strânsă în jurul singurei realităţi precise: ura vrăjmașului. O uriașă 
forță consumată cu dărnicie în folosul unui ideal negativ. Cel mai 
perfect organism politic şi administrativ pus în serviciul unei opere 
de steril sabotaj. O zilnică şi metodică măcinare a nervilor și ener- 

giilor poporului, ținut veșnic treaz, ca în tranșeea de apărare, cu gândul 
aţintit la duşmanul din faţă, în încercarea de fiecare clipă de a-l dăuna, 
de a-l lovi, de a-l distruge. 

Este ceva instinctiv, am putea spune primitiv, în această pornire 
unanimă de ură. În țara metodei și a organizațiunei, aceasta vădeşte 
însă şi altceva: o educaţiune a națiunei spre o asemea concepțiune 
a luptei. 

Ura e însă oarbă. Cu atât mai mult, când în pornirea ei, de sus 
în jos, ascunde sub bogăția grandilocventă a marilor cuvinte și a 
marilor mijloace, un gol și o sărăcie dureroasă de dureri. “A răsvrăti 
o întreagă națiune și a o ridica în jurul unui steag, este, orice sar 
zice, ceva impresionant, Răsvrătirea trebuie însă să aibă un scop rea- 
lizabil, iar steagul să însemne un simbol de viaţă, iar nu un negru 
decor de sinucidere. Care e însă scopul realizabil al Germaniei de 
azi, şi care poate simbolul ei de viață? 


x 
* x$ 


Problema politică cuprinde însăşi atitudinea Germaniei în fața 
păcii dela Versailles, care îşi găsește în obligațiunea repasaţiunilor 
aplicarea celui mai moral principiu 'al dreptului ginţilor. A repara pu- 
stiirile săvârșite de oștile cari credeau că totul le e îngăduit, este cea 
mai ușoară ispăşire a unui păcat. Germania semnand pacea a accep- 
tat obligațiunea. 

Şi totuşi din ceasul păcii politica Germaniei, a tuturor. guvernelor 
cari Sau perindat la Berlin, a fost pe fața îndreptată împotriva păcii. 
O adevărată doctrină a născut în universităţile naționale ale Reich-ului, 
pentru a îndruma atitudinea țării pe calea negativă a obstrucției și a 
sabotării. 

Această doctrină, întărită cu atâtea și atâtea argumente ştințifice, 
proprii metodismului german, avea încetul cu încetul să- -şi facă loc în 
conștiința lumei civilizate, pe ajutorul căreia lumea toutonică contà mai 
mult ca oricând. 

Din 1919 şi până în lanuare 1923, o asemenea doctrină şi o a- 
semenea politică au înregistrat, fireşte, destule succese. In nelămurirea 
şi în dezorientarea care apăsa atât de greu continentul, mulți au aple- 
cat urechea spre strigătele desnădăjduite ale Berlinului, care ameninţa. 
Europa cu o mare prăbușire economică și politică a întregului orga- 
nizm al „Mittel-Europei“. 

Cum să nu se înșele minți și suflete luminate când î în rândurile chiar 
ale aliaților de ieri, un asemenea „defetism at păcii“ găsea sprijinitori,. 
inconştienți sau de rea credință? 

O erezie: își face totdeauna mai uşor drum de cât o dogmă ade- 
vărată. Astfel o credință greșită de solidaritate politică a susținut timp 
de trei ani de zile, rebeliunea tacită a Germaniei împotriva tratatului. 
In ameninţarea unui faliment economic pe care ea singură îl pregătea și a 
unei prăbuşiri politice atât de depărtată de realitatate, Reich-ul a găsit două 
arme prielnice. Și erezia a biruit, ținând timp îndelungat dreptatea. 

pe loc. Căci, ce a fost de fapt, odisea acelor reparațiuni, purtate din ` 
conferinţă în conferinţă, și amputate la fiecare pas, în favoarea râului 
platnic, dacă nu triumful imoral al unei minciuni politice? 

Trebuia însă ca haosul să se destrame. Gestul hotărât al Franţei, 
care! în: Ianuarie a trimis oastea generalului Degouite în Ruhr, a 
însemnat, fără îndoială, prima rază de lumină, prima încercare fericită 
a găsirii drumului drept... 


* 
* + 


A cerceta atitudinea Germaniei din primul ceas al acestei noui 
lupte, este a face o dezamăgitoare și dureroasă constatare. Din toată 
fapta şi din toată uriaşa ei străduință se desprinde înțelesul lămurit 
al unui gol imcens. Duhul unei desavârşite neînțelegeri a timpului 
și a împrejurărilor, a unei nefericite alegeri a mijloacelor brutale și 
nepotrivite, şi a dezorientării unei lumi care nu vede alt orizont decât 
al cugetării ei strâmte, stăpânește toată viața Germaniei de azi. 

"E atât de izbitor contrastul între Franţa de după Sedan, şi între 
~ Germania republicei socialiste, încât istoria va avea o ușoară sarcină 
pentru a lămuri viitorului, superioritatea eternă a rasei latine. In zile 
și în ceasuri când programele metodic întocmite de un imens mecanizm 
politic, nu se mai pot aplica, se ridică mari individualități, cari să în- 
semne uriaşe sforțări ale unei colictivități. 

Franța învinsă a căutat mântuirea numai în propriile ei puteri. 
Valorile națiunei franceze au profesat din primul ceas al înfrângerii 
marea doctrină dătătoare de viață, a renașterii prin muncă cinstită, 
prin privirea neînfricoşată a viitorului fără  şovăire, şi fără iluzii. Şi 
astfel fără a aștepta sentința lumii, fără a înșela pe nimeni, și fără a 
se înşela singură, Franţa a biruit epoca grea a dezastrului, așteptând 
cu încredere ziua reparaţiunei. 

Germania, diupotrivă, a mințit Europa, după cum s'a minţit pe 
sine însăși. In răzvrătirea ei nimicitoare, ea a pus la contribuţie toate 
forțele masive şi redutabile, ale unei națiuni harnice şi cumpătate. 
In loc să încerce o armonizare a intereselor Franței cu nevoile sale, 
în loc de a căuta mântuirea în ridicarea ei prin repararea cinstită a 
provinciilor devastate, ea a adăugat la opera de distrugere a războ- 
iului, opera negativă a rezistenței pasive în Ruhr. | 

Câtă deosebire între Gambetta, omul dela 1871, și cancelarul 
‘Cuno, simbol al politicei de sinucidere a Germaniei din anul1923... 


Pi 
Tot rostul politicei germane stă în convingerea pătrunsă în.spi- 
ritul tuturor conducătorilor ei că echilibrul Antantei se va rupe mai 
curând sau mai târziu. Dincolo de Ocean, cât şi dincolo de Canalul 
mânecei lumea lui Stinnes şi a lui Cuno întreţine o propagandă activă 
pentru câștigarea simpatiilor lumei anglo-saxone. 
Guvernul dela Berlin scontează sprijinul financiarilor din jurul 


1050 
© BCUCIuj 


lui Lloyd George şi a unei serii de capitalişti din New-York. De fapt 
toată politica Angliei șovăelnică- din primul ceas al păcei și unitară 
numai când era vorba de a lăsa Franța singură în faţa Germaniei, a 
intreținut și a sprijinit în mod hotăritor poate, rebeliunea germană. 

Toată lupta diplomatică care de două luni de zile s'a încins între 
cabinetele dela Londra, Paris și Bruxelles, are drept cauză acest dife- 
rend care desparte Franţa de Anglia. Ultimele declaraţiuni ale primu- 
lui ministru englez păreau a însemna isbucnirea unei crize, pe care 
cu greu ar fi putut-o birui oricâtă bunăvoință din partea guvernului 
dela Paris. 

Franța însă solidară în jurul omului care întrupează drepturile 
victoriei sale, a rostit la Senlis, în fața mormântului ostatecilor ucişi 
de germani, voința ei nestrămutată de a câștiga şi noul răsboi al păcei. 
Se pare că din ceasul acela un reviriment s'a petrecut în conști- 
înţa Europei, căci la Londra se vorbește mai puțin ridicat de un di- 
vorţ posibil, la Roma, Mussolini caută din nou formele transacționăle, 
iar la Lipsca chiar, socialişti germani cer o nouă orientare a politi- 
cei Reichului. 

Ceasul hotărârei se apropie. Tabla valorilor reale se va impune 
până în cele din urmă, pentru a consfinți pravila drepturilor recunos- 
cute de pacea dela Versailles. 

Dacă ziua hotărîrei nu mai este departe, aceasta nu însemnează 
însă, că ultimul act al dramei s'a jucat. De pe acum putem întrezări 
încă mult sbucium omenesc și multă suferință răspândită cu dărnicie 
de o Germanie care și astăzi e în urmă cu o idee, cu o jumătate de veac, 
și cu o metodă. 

Din sbuciumul acestor zile se va desprinde însă în mod hotă- 
rit diferența de nivel care desparte geniul latin de forța masivă și 
nemaleabilă a lumei germane. 

Paris, August 1923. i V. N. P. 

Intre doi stăpâni... 


— Teroarea dublă exercitată asupra guvernului dela Budapesta — 


In adunarea națională din Budapesta se discută cu înverșunare 
proectul asupra bugetului provizoriu. Discuţia constitue o chestie de 
încredere față de politica guvernului. In cursul desbaterilor sau fä- 
cut destăinuiri senzaţionale cari, war fi putut ajunge altfel la cunoștința 
publicului, nici prin presă și nici prin întruniri, din motivul că în Unga- 
ria „libertăţilor“ dăinueşte” şi azi cea mai întunecată încătușare a ma- 
nifestării opiniei libere. S-a constatat astfel că guvernul Bethlen este 
prizonierul pe deoparte al elementelor extreme din cele două cuno- 
scute formațiuni teroriste, cari au ajutat efectiv la crearea actualelor 
majorităţi parlamentare, și pe de altă parte al cercurilor bancare, cari 
dictează acțiunile guvernului pe terenul economic. 

Elementele reacționare din dreapta scontează preţiosul concurs 
dat de ele în alegeri, sfidând orice încercare de temperare ce ar dori 
să exercite guvernul asupra lor. Sa lămurit cu desăvârșire că afacerea 
loviturei cu ecrazită, pusă la cale de fraţii Kovăcs*) a fost muşumali- 
zată de guvern, fiind complici numeroase persoane, cu importante si- 

tuaţii politice. Insuși ministrul de interne Rakovszky este un activ 
' „ébredő“, care dela vicepreşedenția „Uniunei naționale maghiare“ 
(Magyar nemzeti szövetség) a trecut direct pe banca ministerială. 

Am putea aminti aci o serie de societăți secrete, ca „Uniunea du- 
blei cruci de sânge“ și „Ordinul sîntului Gheorghe“, cari sunt patro- 
nate de persoane ocupând înalte posturi diriguitoare (N'ddossy, pre- 
fectul general al poliției de stat, Marinovich, Szörtsey, etc.) Funcțio- 
nari ai statului, mai ales judecători, fac parte din aceste societăți și 
firește că atunci când sunt însărcinați să urmărească crimele săvâr- 
şite de elementele abuzive îşi fac datoria... conform jurământului care-i 
leagă de organizația secretă din care face parte. 


*)Frații Kovács au adunat din contribuţie publică zeci de milioane pentru 
„Societatea culturei istorice maghiare“, societate iredentistă, al cărei preşedinte a 
fost archiducele Josef, statutele fiind ei aprobate de ministrul de interne. 

Conflictul dintre aceste formaţiuni şi guvern a isbucnit la Cegléd cu 
prilejul campaniei electorale din acel cerc. „Ungurii cari se deşteaptă“ au 
terorizat pe cei trei miniştri cari se aflau acolo cu acest prilei, neîngăduin- 
du-le să vorbească. Héjjas a declarat că lui, nici legea, nici statul, ci numai 
Dumnezeu îi poruncește. Astfel se dovedește că suveranitatea puterei 
de stat e o umbră și respectul autorităţilor e neexistent, deși noul 
ministru al justiției cu un temperament similar lui Hegedüs propo- 
văduește întronarea ordinei de drept. 

Totla Cegléd s'a dat alt atac contra guvernului şi întregului sistem fi- 
nanciar, prin acuzările ridicate de deputatul Ulain Ferencz, care a afirmat că 
atât membrii adunării naţionale, cât și înalții funcţionari sunt cumpăraţi de 
instituțiuniile financiare, de bănci, cari au împărţit nenumărate acțiuni gra~ 
tuite sau pe costul de emisiune. Opinia publică a fost alarmată și de alte acu- 
zări grave, cari dacă se vor dovedi adevărate sunt. făcute 'să arate de- 
gradarea morală a societății ungurești și corupția care întrece orice 
limită închipuită. De altcum este secret public că funcționarii, a că- 
ror situație materială a întârziat să se rezolve, de mult numai sunt 
inaccesibili mitei. Dela acordarea permiselor de export până la con- 
cesiile de cinematografe toate au preţul fix, calculat regulat de samsari. 

“Acuzările deputatului Ulain au atras atenția cercurilor cari în- 
drumă opinia publică, asupra manevrei marelui capital acumulat la 
bănci. Acestora li se dă subt titlu de împrumut mai mult de jumă- 
tate din moneda Institutului de emisiune, exclusiv pentru scopuri de spe- 
culă. Sumele împrumutate însă sunt remise cu întârziere mare în 
bancnote depreciate, și astfel se realizează profituri fantastice. Ofen- 
siva extremei drepte a determinat guvernul să reformeze instituția 
centralei devizelor, să revizuiască politica urmată până acum de de- 
flaţiune și să introducă credite, mai ales pentru intensificarea produc- 
ției. Acestea însă sunt numai un „pium desiderium“. Capitalismul a 
cointeresat toate elementele de influință și membrii guvernului joacă 
la bursă prin mijlocirea băncilor, ca şi cei mai inferiori diurnişti. 

Intre doi stăpâni, guvernul maghiar stă cu braţele încrucişate. 


M. RUCĂREANU 

“Cronica politică 


Combinații de vacanță 


=^ Reportajul politic al gazetelor din Capitală, ameninţat de insolaţie, s'a re- 
fugiat în umbra imaginaţiei şi se distrează în jocuri nevinovate. lInepuizabilul 
spirit de observaţie al marelui nostru Caragiale ne-a lăsat moştenire și secretul 
profesional al acestui tip caracteristic de gazetar, ale cărui senzaţionale articole 
informative se urzesc in grădina Cişmigiului, pe marginea lacului, întrun decor 
liniştit şi pitoresc subt ocrotirea unui tei aromitor. Excelentul Caracudi a făcut 
şcoală. . . Imitatorii săi dela Bucureşti cari și-au şters de curând pistruile cu 
benzină adoptând neaoșe nume româneşti s'au inmulțit considerabil și s'au 
perfecționat de minune. Nu știm dacă se duc tot in Cișmigiu, pe banca unde stă- 
tea acum douăzeci de ani Caracndi, sau dacă obișnuiesc să rătăcească spre alte 
locuri discrete, de pilda spre calea Văcăreşti. Fiecare işi caută inspiraţia pe unde 
poate. Dar, aşa cum se prezintă rubrica informaţiunilor politice, ea a început să ia 
aspecte amuzante de roman foileton. Fantazia jargonului special al discuţiilor de 
ceainărie e pusă la contribuţie pe toate coloanele, și taraba v salvată din acalmia 
„sezonului mort“ pe care il reprezintă lunga vacanţă. 


— 
i 


Numai așa se explică stăruința cu care sa vorbit o săptămână întreagă 
d: spre o fuziune proectată intre partidul poporului şi gruparea dlui Alexandru 
Marghiloman. Pornind dela o nedorită consultaţie politică a dlui Teodor Mihali 
(căldurile se vede, au şi asupra domniei-sale efecte dezastruoase) inteligentele 
iscoade din presa bucureşteană au aranjat misterioase întâlniri între dnii gene- 
ral Averescu şi Marghiloman, au publicat minuţioase dări de seamă despre mer- 
sul tratativelor, au făcut destăinuiri asupra pactului încheiat în nu ştim ce ca- 
stel dela Bran, a! dlui I. G. Stoian. Zadarnic a arătat „Indreptarea“ că di gene- 
ral Averescu, fiind bolnav, nici nu se mişcase din Turnu-Severin, zadarnic a pro- 
testat și d! I. G. Stoian, lepădându-se de orice contact cu șeful partidului con- 
servator-progresist, toate desminţirile au fost inutile. Povestea a continuat să-şi 
depene firul, până ce a căzut obosită de atâta umblet. 

Atunci s'a născocit alta. Cu zămislirea nouilor combinaţii s'au însărcinat 
redactorii dela „Lupta“ şi ne-am pomenit cu lungi și anoste poeme politice în 
proză, tratând despre „unica salvare a regimului actual“: colaborarea cu partidul 
naţional. DI Ion Brătianu incearcă, adică, o „combinaţie“ care să prelungească zi- 
lele guvernului liberal şi „combinaţia“ aceasta deinde acum numai de partidul 
național. Oferte categorice s'au făcut telegrafic dlui Iuliu Maniu, comitetul ‘de 
o sută va fi convocat în curând la Cluj, şi împărțeala portotoliilor ministeriale va 
urma imediat, în familie..Nu ştim ce zice la toate acestea di Iuliu Maaiu, în re- 
tragerea sa rustică dela Bădăcini; încrezător in veracitatea celor scrise în gazeta 
sa dela Bucureşti, poate că nădăjduieşte mereu şi aşteaptă să sosească mijloci- 
torii. DI lon Brătianu trebuie să facă însă mare haz, la Karlsbad, dacă cumva are 
obiceiul, acolo, să-și complecteze cura cu reportagiile dlui Albert Honigman. 


Programul aiurerilor de vacanţă a fost complectat cu „retragerea“ din par- 
tidu} poporului a dlui C. Argetoianu (pe care confrații dela „Viitorul“ Pau şi trecut 
în partidul naţional) şi cu „fuga“ în străinătate a dlui Octavian Goga (care a 
dispărut misterios, şi nu se mai știe unde se găsește). E de prisos să arătăm 
copilărescul spirit de invenţiune care stă la baza tuturor acestor hazlii destăinuiri. 
D. C. Argetoianu a rămas, se înţelege, tot în partidul poporului, iar d! Octavian 
Goga a plecat să-și vadă de sănătate, cu pașaport în regulă, fără nicio legătură. 
cu stupideie complicaţii pe cari, ca să nu rămână prejos, le gângăveşte şi „Patria“ 
părintelui Agârbiceanu. (Deşi la Ciuj e mult, mult mai răcoare decât în 
Capitală). > 
Nu desmințim prin urmare nimic. Cetim, și ne amuzăm. Cala cinematograf; 
Ba nu. Ca la teatrul „Cărăbuş“. Sunt cupletele politice ale sezonului de vară... 


' ION BALINT . 

GAZETA RIMATA 


Retragerea la Bădăcini 


D. Iuliu Maniu a plecat în 
sânul familiei, la Bădăcini. 
i Ziarele 

Răpus de lunga lui activitate 
Ghiulucă sa mutat la Bădăcini ; 
Acolo, dânsul, în intimitate, 
Departe de duşmanii lui haini, 
Nu mai Susține nici-o pertractare 
Și nu mai face nici-un expozeu ; 
In câmpenească, sfântă desfătare, 
La zece chilometri de Șimleu, 
Se repauzează şeful, la răcoare ; 
Ca un pompier pe straturi se răsbună, 
Agită peste flori o stropitoare, — 
Și nu primește „Patria“ de-o lună!... 


O austeră .pace familiară 

Il înconjoară, ca pe-un patriarh, 

Și "n atmosfera demnă dela țară 

Se simte, printre rude, un monarh... 
O rândunică bate din aripă, 

Un vânt uşor adie prin copac, 

lar unchiul Coroianu în hamac 

Stă tolănit, şi trage lung din pipă. 

Așa cum odihnește subt o cracă, 

In pipa lui începe-un gând să ardă: 
Ce-ar fi putut Ungaria să facă, — 

Ca cel puțin Sălajul „să nu-l piardă ?. .. 


Se lasă calmă seara peste vale 
Sin. liniștea aprinsului amurg 
Sentorc acasă 'ncet, pășind agale, 
O bivoliță neagră şi-un cal murg. 
La umbră, tolănit într'o căruţă, 
Ferit de vânt, de muște și de praf, 
La cartea lui, sfiosul Căsiuţă, 

In gând, adaugă încun paragraf... 
Sentorc, tăcuţi, țăranii dela sapă, 
Și glasurile lor sunt tot mai rare. 
„Boilă vine, vitele ş-adapă ; — 

El şi aici, e la... Alimentare]... 


Imbrățișând cu ochii toată zarea 
Visează la fereastra lui, Maniu, 

Și contemplează singur depărtarea, 
Câmpia largă, cerul rubiniu 

Ce tremură în mii şi mii de unde, 
Jar fantazia lui înfiripează 

Tot felul de minuni, departe, unde 
Pamântul și cu cerul... fuzionează. 
Și valul poeziei cum îl duce 

El se şi vede dictator prudent, 

"Si 'n „Mercedesul“ său, din nou, conduce 
“Spre Cluj, întreg Consiliul dirigent... 


MICUL ZACHI 

INSEMNĂRI 


Mișcarea fascistă la noi. — Ziareie 
„independente“ dela ` București sau 
alarmat foarte tare și au denunţat o- 
piniei publice o teribilă primejdie. Se 
zice anume, că undeva în umbră se 
pune la cale și in România o mişcare 
fascistă. 

E uşor de înțeles deci, pentruce tra- 
ficanţii de hârtie prost tipărită dela 
„Adevărul“ şi dela „Lupta“ s'au repezit 
să omoare în fașe ameninţătoru! prunc. 
D. Albert Honigman sa şi văzut pe 


piața Teatrului din Bucureşti, impo- 


dobit cu urechi de măgar, iar d. lacob 
Rozenthal a și simţit pe zâtlej neplă- 
cuta senzație râncedă a untului de re- 
cină. După cum se știe, cam acestea 
Sunt actele de agresiune „pe cari le 
obișnuiau legionarii dlui Benito Mus- 
solini, şi confrații noştri se tem grozav 
de represalii. Ei, cari sunt cei mai ìn- 
fierbântaţi (şi cei mai dezinteresaţi) 
apărători ai democraţiei, ei cari au 
compătimit cu atentatorii dela Senat 
„fiindcă aceştia puseseră, ci-că, bomba 
lor în numele unei convingeri, ei cari 
s'au bucurat atât de „Liga drepturilor 
Omului“ subt cuvânt că aceasta are 
un scop umanitarist, — sunt aceiaş 
inverșunați adversari ai libertăţilor ce- 
tățeneşti, ori de câte ori e vorba de 
altceva decât de ponegrirea şi de sub- 
minarea ţărei. 

Potrivit acestor sentimente, „Lupta“ şi 
„Adevărul“ jubilează că congresul stu- 
denţilor a fost oprit şi spumegă de 





furie, la gândul că s'ar putea să prindă 
rădăcini şi la noi o mişcare pentru a- 
părarea ideei naționale, atât de batio- 
corită în anumite locuri, unde se vor- 
beşte româneşte abia de o generaţie... 
Să fie: siguri insă, şi d. lacob Ro- 
zenthal şi d. Albert Honigman că de 
ceeace li-e frică, n'au să scape. 


D. Scotus Viator în România. — 
Ne sosește, prin ziarul Prager Presse 
un ecou al călătorie pe care d. Scotus 
Viator a făcut-o în Ardeal, acum câ- 
teva iuni. Constatările date publicităţei 
de distinsul scriitor politic englez nu 
sunt măgulitoare pentru noi, deși o 
atitudine de ostilitate nu se desprinde 
din rândurile sale. 


` `D. Scotus Viator, răspunzând unor 


prieteni slovaci nemulțumiți cu poli- 
tica prea centralizatoare a guvernului din 
Praga, apără totuş cu multă căldură a- 
această politică, mulțumită căreia in 
Cehoslovacia s'a restabilit aproape în 
intregime o viaţă economică normală. 
Și pentruca să potolească şi mai mult 
îngrijorările slovacilor, d. Scotus Viator 
stabileşte o comparaţie între Cehosio- 
vacia şi România, unde lucrurile stau, 
după părerea sa, mult mai rău. Com- 
paraţia ne este defavorabilă, Credem 
insă, că prietenul nostru din Angiia 


'greşește atunci când atribue inceti- 


neala cu care se consolidează ţara 
noastră „conrupţiei şi anarhiei care s'a 
înstăpânit in viața politică“. Aci, se 

văd prea bine urechile ciceromlor cari 
Pau. găzduit în Ardeal. Articolele din 
„Patria“, credem noi, nu sunt făcute 
să documenteze pe nimeni asupra ade- 
văratei situații din România... 

Nu putem decât să regretăm cursa 
interesată, întinsă obiectivităţei - dlui 
Scotus Viator, pe care însă, în niciun 
caz, nu-l putem num: „un nou duș- 
man“ al nostru, cum se grăbeşte să-l 
<alifice „Infrățirea“. 

E un amic rău informat, şi atâta tot. 

Adevărul istoric. D. dr. Lupu a fă- 
cut de curând o călătorie de propa- 
gandă politică în Banat, și cu acest 
prilej fruntaşul țărănist a cules mai 
multe „impresii“, pe cari le-a tipărit 
în ziarul „Aurora“. Unele din consta- 
tările făcute de d. dr. Lupu, cu deo- 
sebire in comuna Chelmac, au avut 
darul să supere pe d. Şt. C. Popp, 
vice preşedintele partidului național, şi 
imediat a avut loc un dulce schimb 


de atenții, ca intre doi foşti tovarăşi . 


de. hiptă. 
< Mărturisim că, la început, polemica 
nu ni se părea interesantă. Invinuirea 
ridicată de d. dr. N. Lupu, că d. Șt. 
C. Popp wa dat ţăranilor nici o palmă 
de pământ din moșia sa de 350 de iu- 
găre, o mai auzisem şi din altă parte ca 
şi apărarea dlui Șt. C. Popp, cu sforăi- 
toarele fraze goale despre jertfele fă- 
cute in serviciul cauzei naţionale. lată 
insă, că fostul locţiitor de președinte 
de Consiliu găseşte cu cale să facă şi 
„alte destăinuiri asupra trecutului, a- 
" mintind de toate mizeriile, pe cari d. 
dr. N. Lupu le-a făcut, ca ministru de 
interne, guvernului de trei iuni al dlui 
Alexandru Vaida. D. Șt. C. Popp po- 
meneşte despre „săgeți veninoase“, 
despre „nopți! jertfite“, despre „ne- 
plăcerile“ indurate şi despre o miste- 
rioase „scrisoare“ care ar putea să 
constitue un teribil document, dacă 
mar fi fost distrusă la dorinţa dlui 
N. Iorga. 

Apucată pe această pantă, discuţia 
ar putea să. fie. urmărită. Deșigur, 
are de spus. și d. dr. N. Lupu multe 
despre „neplăcerile“ sale, despre „nop- 
tile jertfite“, despre „săgețile veninoase“, 
şi chiar despre o scrisoare, tot aşa de 


-„poznaşă“, ni se pare.că era a diuiiAl. 


Vaida, care n'a fost distrusă, ba a fost 


-chiar publicată. După cât ne aducem 


aminte, ea nu era deloc măgulitoare 
pentru d.ar. N. Lupu. | 

Tot foloseşte la ceva, prin urmare, 
cearta intre foştii amici. Câştigă ade- 
vărul istoric! | Man 

Fuga dlui Octavian. Goga. N’am 
avut niciodată o părere excelentă despre 
inteligenţa confraților noştri. deja „Pa- 
tria“. Şi nu ne-am ferit niciodată , să 
Spunem lucrurilor pe numele lor. De 
data aceasta, stăm însă şi noi uimiţi. 
Deştepţii adversari s'au intrecut pe ei 
înşişi. Oficiosul partidului național grå- 
beşte intrun spațiu de un decimetru 


“pătrat, atâtea inepţii, câte ar ajunge 


să impăneze opt pagini de gazetă, nu 
două... | 

Nerozia culminează in următoarele 
rânduri, pe care le reproducem ca 0 
nouă mostră despre darurile stilistice 
cu cari Suntem înjuraţi: 

— „in urma demisiei (?) dlui Arge- 
toianu, dl. general Averescu a anunțat 
că va convoca rămășiţa din comitetul 
executiv, pentru a primi demisia. Di 
Goga aflând că este convocat la Bu- 
cureşti, unde știa că avea să dea ochi 
cu... generalul, iar pe de altă parte 
văzând că planul dlui Argetoianu a 
sfârşit cu o infrângere ruşinoasă, a 
fugit dela Ciucea chiar in ziua când > 
trebuia să meargă la București“. 

Adevărul este că d. C. Argetoianu 
n'a demisionat din partidul poporului, 
d. general Averescu ia convo:ataic.- 
un comitet executiv, iar d. Octavian 
Goga a plecat liniştit şi fără nicio 
grabă specială la Karlsbad, unde pro- 
babil se distrează minunat, cetiud ve- 

ştile despre „fuga“ sa peste graniţe. 

Se spunea odată că, prostia ome- 
nească nare hotare. „Patria“ sa in- 
Sărcinat să ne arate că ea le poate 
trece şi pe acestea. 


Ecouri dela Rășinari. — Un prieten 
al revistei „Tara Noastră“ ne trimite, 
cu titlul de document, o fotografie 
luată la serbările dela Râşinari, unde 
se poate zări, în primul plan, figura 
caracteristică a dlui Leonard Pankerow, 
venit să aducă la mormântul lui An- 
drei Şaguna, prinosul gazetăriei lui 
Gheorghe Barițiu. Și, pentrucă foto- 
grafia aceasta se referă din nou la cele 
petrecute cu acel prilej, ne reamintim 
penibila scenă în care respingătorul 
comis-voiajor al dlui Emil D. Fagure 
se proțăpise, obrasnic şi grosolan, în 
faţa bătrânului arhimandrit Mustea dela 
Caransebeș, acoperindu-l cu toată im- 
portanța sa rău mirositoare. Arhiman- 
dritul a protestat, blând și calm, îm- 
potriva lipsei de respect a Paukerowu- 
lui, care a fost pus la locul lui numai 
prin drastica intervenţie a câtorva a- 
sistenţi indignați. 

O simplă reminiscență dela o ser- 
bare creștinească, şi atâta tot. 


D. Neugeboren,e nemulțumit. Tot 
gazeta dlui lacob'. Rozenthal a dat 
ospitalitate şi dlui Neugeboren dela 
Brașov. Fostul deputat guvernamental! 
din Camera maghiară a apărut în 
„Adevărul“, cu interview şi fotografie, 
ca să spună câ e de nemulţumit cu 
stăpânirea rcmânească. Nu vom dis- 
cuta aci cât sunt de indreptăţite obi- 
„ecţiunile dlui Neugeboren, dar vom rea- 
minti că acest domn, al cărui trecut 
e semănat numai cu acte de duşmănie 
violentă şi cu gesturi insultătoare la 
adresa neamului românesc, e cel mai 





puţin chemat să ridice critici impctriva, 
tratamentului de care se bucură astăzi 
minoritatea săsească din Ardeal. 

D. Neugeboren ar trebui să înțeleagă 
Singur că ieșirile sale nu pot decât să 
împiedice o înţelegere prietenească şi: 
prin urmare, nu face decât rău cona- 


. ţionalilor săi. 


Șantajul „Adevărului“. --— Incolţit 
de toate părţile de usturătoarele noastre 
puneri la punct, patronii „Adevărului“ 
nu se mai pricep cum să-şi potolească 
necazul. Ultimul şantaj pe care îl in- 
cearcă „Adevărul“ este o reeditare, cu 
reticențe și insinuări, a așa zisei afa- " 
ceri cu hărtia diui Varjassy. Bineinţe- 
les, „Adevărul“ nu afirmă nimic, dar lasă 
să se înțeleagă, face aluzii, pune in- 
tiebări... D. lacob Rozenthal e abil. 
<- Vom “preciza noi, că d. Octavian 
Goga, care mare nici un amestec in 
această „afacere“, a dat toate lămu- : 
ririle la Parchetul din Bucureşti, ce- 
rând să se pedepsească cei vinovaţi. 
A cui e vina, dacă aceștia, — presupu- 
nând că există, — mau fost daţi în 
judecată? In orice caz, indivizii dela 
„Adevărul“, în loc să publice infamii... 
voalate, la adresa directorului „Țărei ` 
Noastre“, mai bine Sar pune să scor- 
monească dosare, să strângă probe, 
să producă dovezi, răsbunându-se odată 
şi bine pentru toate picioarele pe cari le 
primesc de aici. Aşa, numai cu mârâi- 
turi, nu fac nimic... 

Revista revistelor. A apărut: Cosin- 
zeana, numărul14 din 25 Iulie, cu proză 
şi versuri de Gheorghe Mileanu, Cost. 
Buzduganu, Elena lonescu Fulger, G. 


„ Tutoveanu, G. Ponetti, lustin Iliescu, 


Gr. Vâja și alţii, plus o bogată cro- 
nică la rubrica „Flori de o zi“ şi nu- 
meroase ilustraţii. Exemplarul 8 lei. 

